**Floare la ureche**

*Otilia Cazimir*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Proaspătă şi sperioasă,

Rază nouă-mi intră-n casă.

Întârzie cu mirare

Peste prag, peste covoare,

Se ridică la fereastră

Ca să vadă ce-i în glastră,

Poleind cu aur dulce

Un mănunchi de busuioc

(Poate-şi caută un loc

Să se culce?)

Şi rămâne aninată,

Nebunatică şi vie,

De-o garoafă de hârtie

Ruptă şi decolorată.

Şi deodată, floarea veche

Râde, roşie ca para,

Că şi-a pus-o la ureche

Primăvara…